עומר בן-רובי

עומר בן-רובי (נולד ב-29 במאי 1976) הוא איש תקשורת וניהול, עורך ומגיש רדיו וטלוויזיה. הקים וניהל במשך שלוש שנים את תחנת הרדיו כאן ב' (רשת ב' החדשה). עמד בראש מחלקת השידורים והיה עורך חדשות ראשי בגלי צה"ל ומבכירי המנהלים בגלגלצ. תוכניות רדיו המזוהות עמו הן "ארון השירים היהודי", "הולך בחצות" ו"ציפורי לילה". בן-רובי, תושב יפו, נולד בבת ים וגדל והתחנך ברעננה ובכפר סבא. סבו לאון בן-רובי, יליד סלוניקי, היה שופט הכדורגל הבינלאומי הראשון של ישראל. את שירותו הצבאי עשה בן-רובי ככתב צבאי וכעורך בעיתון "במחנה". עם שחרורו ב-1998, החל לעבוד בגלי צה"ל כעורך חדשות ויומנים. בשנת 2000 עבר ל"ידיעות אחרונות" כדי לסקר ככתב את תחום העבודה והרווחה. ב-2001 שהה כשנה באנגליה, ושימש שם בתפקיד כתב גל"צ בלונדון. נוסף על כך כתב טורים לאתר "וואלה". ב-2002 מונה לתפקיד רכז הכתבים בגלי צה"ל. ב-2004, במקביל לעבודתו בגל"צ כמגיש תוכניות לילה (שכללו שיחות עם מאזינים, שירי משוררים ומוזיקה ים תיכונית), היה בן-רובי עורך החדשות באתר ynet. בשנת 2005 השתלב בערוץ 10, והיה בצוות העריכה של "דין וחשבון", תוכניתו של רינו צרור. לאחר מכן שימש במשך שנתיים כתב תרבות ובמאי כתבות בחדשות 10, והגיש פינת מוזיקה ים תיכונית בערוץ מוזיקה 24. בשנת 2006 החל לעבוד בגלגלצ כסגנה של מנהלת התחנה, דלית עופר, ומ-2007 גם כמפיק הראשי של התחנה. בתקופה זו, ובמשך כשש שנים, הגיש בן-רובי בגל"צ את התוכנית "הולך בחצות", שהתמקדה במוזיקה ים תיכונית לגווניה השונים. בשנים 2012–2013 שימש מ"מ ראש מחלקת האקטואליה ועורך החדשות הראשי בגל"צ, וכסגנה של מנהלת התוכניות בתחנה, מאיה להט-קרמן. ב-2014 מונה לעמוד בראש מחלקת השידורים של גל"צ, וניהל את המערך המקצועי להכשרת העיתונאים המתגייסים לשירות בתחנה. במקביל לתפקידי הניהול, שמונה שנים ברציפות ולפחות פעם בשבוע, ערך בן-רובי והגיש את פינת "ארון השירים היהודי" בתוכנית "המילה האחרונה" עם עירית לינור וקובי אריאלי. מתחילת שנת 2015 נמנה עם צוות המגישים הקבוע של התוכנית "ציפורי לילה מוזיקליות", והשתתף בתוכנית הבוקר של קובי אריאלי בימי שישי בגל"צ. באפריל 2016 דווח כי לאחר תשע שנים בהנהלת גל"צ וגלגלצ, הוא עוזב לטובת הקמתו של תאגיד השידור הישראלי. ב-7 ביוני 2016 מונה כמנהל ההקמה והמנהל בפועל של "רשת ב'" החדשה בתאגיד. במאי 2019 הודיע על סיום תפקידו. כיום הוא עורך ומגיש תוכניות תרבות ומוזיקה בתחנות הרדיו "רשת ב'", "כאן גימל" ו"כאן מורשת". בספטמבר 2020 החל להגיש גם מבזקי חדשות בכאן 11, ומאז תחילת שנת 2021 הוא מגיש בערוץ את תוכנית הטלוויזיה השבועית "ארון השירים היהודי". בן-רובי הוא בוגר תוכנית קרן מנדל ישראל למנהיגות ב"תרבות יהודית" לשנת 2020. נשוי ליסמין ישבי, עורכת המוזיקה הראשית בגלגלצ, ואב לשניים. מתגורר ביפו. בשנת 2009 זכה בפרס מפקד גלי צה"ל על התוכנית "אטרף פיוטים" (סיפורו של הפיוט המוזיקלי ומסעו מבתי הכנסת אל עולם הרוקנרול), אותה ערך והגיש יחד עם רינו צרור. בשנת 2010 זכה בציון לשבח מוועדת פרס מפקד גלי צה"ל על תוכניתו: "הולך בחצות – מחווה ל"נכון להיום", אלבום המופת של זוהר ארגוב". בשנת 2011 זכה בציון לשבח מוועדת פרס מפקד גלי צה"ל על התוכנית "דודו טסה והכוויתים" (סיפורם של סבו ואחי סבו של דודו, האחים סאלח ודאוד אל-כוויתי, מהמוזיקאים המשמעותיים בעיראק במאה ה-20) אותה ערך והגיש. עומר בן-רובי, ברשת החברתית פייסבוק עומר בן-רובי, ברשת החברתית אקס (טוויטר) עומר בן-רובי, במיזם "אישים" לתיעוד היצירה הישראלית טובל וסרשטיין, "מלחמה יומיומית, בלתי פוסקת", ראיון עם עומר בן-רובי באתר אישים עומר בן-רובי‏, גם "נושך כריות", גם חובב מיצגים וגם הולך לנצח, באתר וואלה, 4 ביוני 2001 עומר בן-רובי‏, שנרד לדרום לונדון לגלגל משהו?, באתר וואלה, 3 ביולי 2001 דודו כהן, עומר בן-רובי: "השנה בלונדון חיזקה אותי", באתר הידברות, 4 בנובמבר 2013 עומר בן-רובי, קץ "הקצה": סגן מנהלת גלגלצ, מסביר בטור מיוחד, את ההחלטה להוריד את "הקצה" אחרי 13 שנה, באתר ynet, 2 בנובמבר 2011 ליאור רחמני, מרמי פורטיס עד שי צברי - פסקול יהודי לסוף השבוע, באתר הארץ, 12 בפברואר 2015 יעלי נגיד מזרחי, "הביקורת היא מאמנים מתוסכלים" - ראיון, באתר nrg‏, 3 באוגוסט 2015 עוזיאל סבתו, גורו המוזיקה היהודית בגל"צ, באתר ערוץ 7, 24 בדצמבר 2015 איתי שטרן, עומר בן-רובי, מנהל רשת ב' בתאגיד: "הגיע הזמן לחילופי אליטות גם בקול ישראל", באתר הארץ, 24 ביולי 2016 אריאל שנבל, ‏שידורי המהפכה, בעיתון מקור ראשון, 22 ביולי 2019 מנור בראון, פרק 39 | עזבתי את תפקיד מנהל רשת ב - כדי לבטל את ה"פושים" בטלפון, עומר בן-רובי באתר כאן ישי אלמקייס, ‏"המוזיקה היהודית המתחדשת היא בהרבה מובנים תופעה ספרדית-מזרחית", בעיתון מקור ראשון, 6 באוגוסט 2023 אלכסנדר כץ, לאחר 3 שנים: מנהל כאן רשת ב' עומר בן רובי עוזב את תפקידו, באתר אייס, 13 במאי 2019 רתם קלינה, חיים אתגר יחליף את עומר בן-רובי, באתר nrg‏, 21 במאי 2006 רונן פריד‏, עומר בן-רובי מונה לתפקיד סגן מנהלת גלגלצ, באתר וואלה, 13 בדצמבר 2006 המפיקה הראשית של גלגלצ עוזבת - עומר בן-רובי רובי יחליף אותה, באתר וואלה, 12 במרץ 2007 אמילי גרינצווייג‏, גלי צה"ל מורידה את "הולך בחצות", באתר וואלה, 3 במרץ 2011 דוד אברהם‏, עומר בן-רובי מונה לסגן ראש מחלקת התוכניות של גלי צה"ל, באתר וואלה, 30 ביולי 2013 דוד אברהם‏, עומר בן-רובי יעמוד בראש מחלקת השידורים של גלי צה"ל, באתר וואלה, 12 באוקטובר 2014 אלכסנדר כץ, מהיום בערב: שינויים ברצועת 'ציפורי לילה' של גל"צ, באתר אייס, 1 בפברואר 2015 נעה פרייס‏, עומר בן-רובי מצטרף לתאגיד השידור החדש, באתר וואלה, 13 באפריל 2016 נתי טוקר, עוד שני גל"צניקים בדרך לתאגיד השידור החדש, באתר TheMarker‏, 6 ביוני 2016 ענת ביין-לובוביץ', ‏אחרי 3 שנים: עומר בן רובי, מנהל כאן רשת ב', פורש מתפקידו, באתר גלובס, 13 במאי 2019 ארון השירים היהודי – תוכנית תרבות ומורשת חדשה ב- כאן 11, באתר כיפה, 14 בינואר 2021 ״החירות לבחור״: שיח תרבות יהודית בין טנג׳יר 1916 לירושלים 2020, באתר קרן מנדל ישראל, 13 בדצמבר 2020 כיף להתחתן: בדיוק לפני שנה התחתנו, באתר הפייסבוק של עומר בן-רובי ענת קם‏, רזי ברקאי ורינו צרור בין זוכי פרס מפקד גלי צה"ל, באתר וואלה, 12 ביולי 2009 אמילי גרינצווייג‏, צל"ש יינתן לתכנית "הולך בחצות" - מחווה לזוהר ארגוב", באתר וואלה, 12 ביולי 2010 אלכסנדר כץ, בין זוכי פרס מפקד גל"צ ל-2011: ירדנה ארזי, דב גילהר אביב לביא וקובי מידן, באתר אייס